ไทยตอกย้ำความสำเร็จ การประชุมรัฐมนตรีเศรษฐกิจอาเซียน ครั้งที่ 51 สามารถเจรจาบรรลุความร่วมมือได้ในหลายประเด็น
ไทยตอกย้ำความสำเร็จ การประชุมรัฐมนตรีเศรษฐกิจอาเซียน ครั้งที่ 51 สามารถเจรจาบรรลุความร่วมมือได้ในหลายประเด็น วันสุดท้ายของการประชุมรัฐมนตรีเศรษฐกิจอาเซียน หรือเออีเอ็ม ครั้งที่ 51 ที่ โรงแรมแชงกรี-ลา โดยช่วงเช้าวันนี้ 10 กันยายน 2562 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้มีการหารือทวิภาคีกับประเทศคู่เจรจาอินเดียและแคนาดา โดยการประชุมครั้งนี้คาดว่าจะมีการพูดคุยในประเด็นการเจรจาเพื่อเปิดเขตการค้าเสรี หรือ FTA ร่วมกัน เพื่อให้ภาพรวมการค้าระหว่างอาเซียนกับประเทศคู่เจรจาสามารถขยายการค้าและความร่วมมือต่างๆ ได้มากขึ้น สำหรับกรอบการประชุมสำคัญๆ ที่จะมีการหารือในวันนี้ ประกอบด้วย การประชุมรัฐมนตรีเศรษฐกิจอาเซียนบวกสาม (เกาหลีใต้-จีน-ญี่ปุ่น) ครั้งที่ 22 , การประชุมรัฐมนตรีเศรษฐกิจอาเซียน-รัสเซีย ครั้งที่ 8 , การประชุมของรัฐมนตรีเศรษฐกิจอาเซียนกับคู่เจรจา 8 ประเทศ ภายใต้กรอบการประชุมสุดยอดเอเชียตะวันออก ครั้งที่ 7 , การประชุมรัฐมนตรีเศรษฐกิจอาเซียน-อินเดีย ครั้งที่ 16 , และการประชุมรัฐมนตรีเศรษฐกิจอาเซียน-แคนาดา ครั้งที่ 8 ก่อนที่จะสรุปผลการประชุมรัฐมนตรีเศรษฐกิจอาเซียน ( เออีเอ็ม) ครั้งที่ 51 อย่างเป็นทางการ สำหรับการประชุมในช่วงที่ผ่านมา อาเซียนสามารถเจรจาให้บรรลุผลสำเร็จได้ในหลายประเด็น ขณะเดียวกันกันในส่วนการดำเนินงานตามแผนประชาคมเศรษฐกิจอาเซียน หรือการติดตาม 13 ประเด็นที่ไทยเสนอในการเป็นประธานอาเซียนยัง สามารถเจรจาให้ประสบความสำเร็จแล้ว 7 ประเด็น และยังเหลืออีก 6 ประเด็น ที่จะต้องเจรจาให้แล้วเสร็จได้ภายในปีนี้